முன்னணி தகவல்தொழில்நுட்ப நிறுவனத்தில் டிரெயினராக வேலைக்குச் சேர்ந்து, பத்து ஆண்டுகள் தொடர்ந்து பணியாற்றி, படிப்படியாகப் பதவி உயர்வு பெற்று டீம் மேனேஜர் என்ற உயர்பதவிக்கு வந்துள்ள ராஜேஷ் என்பவர், ஐந்து மாதத்துக்கு முன்னர் அந்த நிறுவனத்திலிருந்து பணிநீக்கம் செய்யப்பட்டார். அப்போது வேறு நிறுவனத்துக்கு மாறிவிடலாம் என்ற எண்ணத்தில் தைரியமாக இருந்தவருக்கு, வேலை தேடி அலையத் தொடங்கிய பிறகுதான் ஐ.டி நிறுவனங்களின் வேலைவாய்ப்புச் சூழல், தான் வேலைக்குச் சேர்ந்தபோது இல்லாமல், இந்தப் பத்து ஆண்டுகளில் மாறியிருப்பது தெரியவந்தது.